CELEX: 32010D0301
Language: et
Date: 2010-05-25 00:00:00
Title: 2010/301/: Komisjoni otsus, 25. mai 2010 , millega muudetakse otsust 2004/407/EÜ seoses fotograafilise želatiini Tšehhi Vabariiki importimise lubamisega (teatavaks tehtud numbri K(2010) 3244 all)

27.5.2010   
            
            
               ET
            
            
               Euroopa Liidu Teataja
            
            
               L 128/9
            
         KOMISJONI OTSUS,
   25. mai 2010,
   millega muudetakse otsust 2004/407/EÜ seoses fotograafilise želatiini Tšehhi Vabariiki importimise lubamisega
   (teatavaks tehtud numbri K(2010) 3244 all)
   (Ainult hollandi-, inglis-, prantsus-, saksa- ja tšehhikeelne tekst on autentsed)
   (2010/301/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 3. oktoobri 2002. aasta määrust (EÜ) nr 1774/2002, milles sätestatakse muuks otstarbeks kui inimtoiduks ettenähtud loomsete kõrvalsaaduste sanitaareeskirjad, (1) eriti selle artikli 4 lõiget 4 ja artikli 32 lõike 1 esimest ja teist lõiku,
   ning arvestades järgmist:
   
               (1)
            
            
               Määrusega (EÜ) nr 1774/2002 on keelatud loomsete kõrvalsaaduste ja töödeldud toodete import ühendusse ja transiit ühenduse kaudu, välja arvatud juhul, kui see toimub nimetatud määruse kohaselt.
            
         
               (2)
            
            
               Komisjoni 26. aprilli 2004. aasta otsuses 2004/407/EÜ Euroopa Parlamendi ja nõukogu määruse (EÜ) nr 1774/2002 kohaste üleminekuaja sanitaar- ja sertifitseerimiseeskirjade kohta seoses fotograafilise želatiini impordiga teatavatest kolmandatest riikidest (2) on sätestatud, et Belgia, Luksemburg, Madalamaad ja Ühendkuningriik võivad lubada importida teatavat üksnes fototööstuses kasutamiseks ettenähtud želatiini (fotograafiline želatiin) kooskõlas kõnealuses otsuses sätestatud tingimustega.
            
         
               (3)
            
            
               Otsuses 2004/407/EÜ on sätestatud, et fotograafilist želatiini lubatakse importida vaid kõnealuses otsuse lisas loetletud kolmandatest riikidest, nimelt Jaapanist ja Ameerika Ühendriikidest.
            
         
               (4)
            
            
               Otsusega 2004/407/EÜ, mida on muudetud komisjoni otsusega 2009/960/EÜ, (3) lubatakse Tšehhi Vabariiki importida kindlaksmääratud Ameerika Ühendriikide ettevõttes valmistatud fotograafilist želatiini. Tšehhi Vabariik on esitanud uue taotluse ühes teises Ameerika Ühendriikide ettevõttes valmistatud želatiini importimise lubamiseks. Tšehhi Vabariik on kinnitanud, et saadetiste veol täidetakse otsuse 2004/407/EÜ kohaseid rangeid edasitoimetamistingimusi, tagamaks inimeste ja loomade tervise ohutust.
            
         
               (5)
            
            
               Seepärast ning kuni loomsete kõrvalsaaduste importi käsitlevate tehniliste nõuete läbivaatamiseni vastavalt Euroopa Parlamendi ja nõukogu 21. oktoobri 2009. aasta määrusele (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (loomsete kõrvalsaaduste määrus), (4) peaks Tšehhi Vabariigil olema õigus lubada importida fotograafilist želatiini ka teisest Ameerika Ühendriikide ettevõttest tingimusel, et täidetakse otsuses 2004/407/EÜ sätestatud nõudeid.
            
         
               (6)
            
            
               Seepärast tuleks otsust 2004/407/EÜ vastavalt muuta.
            
         
               (7)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2004/407/EÜ I lisa asendatakse käesoleva otsuse lisaga.
   Artikkel 2
   Käesolevat otsust kohaldatakse alates 1. maist 2010.
   Artikkel 3
   Käesolev otsus on adresseeritud Belgia Kuningriigile, Luksemburgi Suurhertsogiriigile, Madalmaade Kuningriigile, Suurbritannia ja Põhja-Iiri Ühendkuningriigile ning Tšehhi Vabariigile.
   
      Brüssel, 25. mai 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 273, 10.10.2002, lk 1.
   
      (2)  ELT L 151, 30.4.2004, lk 11.
   
      (3)  ELT L 330, 16.12.2009, lk 82.
   
      (4)  ELT L 300, 14.11.2009, lk 1.
   
      LISA
      I lisa asendatakse järgmisega:
      
         
            „I LISA
            KOLMANDAD RIIGID JA PÄRIOLUETTEVÕTTED, SIHTLIIKMESRIIGID, EUROOPA LIITU ESIMESE SISENEMISE PIIRIPUNKTID JA HEAKSKIIDETUD FOTOGRAAFIAETTEVÕTTED
            
                        Kolmas päritoluriik
                     
                     
                        Päritoluettevõte
                     
                     
                        Sihtliikmesriik
                     
                     
                        Liitu esimese sisenemise piiripunkt
                     
                     
                        Heakskiidetud fotograafiaettevõtted
                     
                  
                        Jaapan
                     
                     
                        
                                    Nitta Gelatin Inc.
                                 
                              
                                    2-22 Futamata
                                 
                              
                                    Yao-City, Osaka
                                 
                              
                                    581 – 0024 Jaapan
                                 
                              
                                    Jellie Co. Ltd.
                                 
                              
                                    7-1, Wakabayashi 2-Chome,
                                 
                              
                                    Wakabayashi-ku,
                                 
                              
                                    Sendai-city, Miyagi,
                                 
                              
                                    982 Jaapan
                                 
                              
                                    NIPPI Inc. Gelatin Division
                                 
                              
                                    1 Yumizawa-Cho
                                 
                              
                                    Fujinomiya City Shizuoka
                                 
                              
                                    418 – 0073 Jaapan
                                 
                              
                     
                        Madalmaad
                     
                     
                        Rotterdam
                     
                     
                        
                                    FUJIFILM Europe B.V.,
                                 
                              
                                    Oudenstaart 1
                                 
                              
                                    5047 TK Tilburg,
                                 
                              
                                    Madalmaad
                                 
                              
                  
                        
                                    Nitta Gelatin Inc.
                                 
                              
                                    2-22 Futamata
                                 
                              
                                    Yao-City, Osaka
                                 
                              
                                    581 – 0024 Jaapan
                                 
                              
                     
                        Ühendkuningriik
                     
                     
                        Liverpool Felixstowe
                     
                     
                        
                                    Kodak Ltd Headstone Drive, Harrow, MIDDX
                                 
                              
                                    HA4 4TY,
                                 
                              
                                    Ühendkuningriik
                                 
                              
                  
                        Tšehhi Vabariik
                     
                     
                        Hamburg
                     
                     
                        
                                    FOMA BOHEMIA spol. s r.o.
                                 
                              
                                    Jana Krušinky 1604
                                 
                              
                                    501 04 Hradec Králove,
                                 
                              
                                    Tšehhi Vabariik
                                 
                              
                  
                        Ameerika Ühendriigid
                     
                     
                        
                                    Eastman Gelatine Corporation,
                                 
                              
                                    227 Washington Street,
                                 
                              
                                    Peabody, MA, 01960 USA
                                 
                              
                                    Gelita North America,
                                 
                              
                                    2445 Port Neal Industrial Road
                                 
                              
                                    Sergeant Bluff, Iowa, 51054 USA
                                 
                              
                     
                        Luksemburg
                     
                     
                        Antwerpen
                        Zaventem
                        Luksemburg
                     
                     
                        
                                    DuPont Teijin
                                 
                              
                                    Luxembourg SA
                                 
                              
                                    PO Box 1681
                                 
                              
                                    L-1016 Luksemburg
                                 
                              
                  
                        Ühendkuningriik
                     
                     
                        Liverpool
                        Felixstowe
                     
                     
                        
                                    Kodak Ltd
                                 
                              
                                    Headstone Drive, Harrow, MIDDX HA4 4TY,
                                 
                              
                                    Ühendkuningriik
                                 
                              
                  
                        Tšehhi Vabariik
                     
                     
                        Hamburg
                     
                     
                        
                                    FOMA BOHEMIA spol. s r.o.
                                 
                              
                                    Jana Krušinky 1604
                                 
                              
                                    501 04 Hradec Králove,
                                 
                              
                                    Tšehhi Vabariik”